
CODUL DE CONDUITĂ ȘI DISCIPLINĂ AL EVALUATORILOR DE SERVICII DE SĂNĂTATE AI A.N.M.C.S.


CAPITOLUL I
DISPOZIȚII GENERALE

	Domeniul de aplicare 
	Art. 1 (1) Codul de conduită al evaluatorilor de servicii de sănătate ai Autorității Naționale de Management al Calității în Sănătate (A.N.M.C.S.), denumit în continuare ”Cod de conduită”, stabilește principii și reguli morale și de conduită profesională la care aderă toți evaluatorilor de servicii de sănătate, înscriși în Registrul evaluatorilor de servicii de sănătate ai A.N.M.C.S., astfel cum sunt ei definiți în art. 6 din prezentul Cod.
(2) Normele de conduită profesională prevăzute de prezentul Cod de conduită sunt obligatori pentru persoanele care care dețin Atestat de evaluator de servicii de sănătate valabil, denumiți în continuare ”evaluatori activi”.
(3) Aplicarea Codului de conduită este completată de Manualul evaluatorului și de toate procedurile care vizeazădesfășurarea activității evaluatorilor de servicii de sănătate.
	
	Obiectivele și rolul Codului
	Art. 2 (1) Obiectivele prezentului Cod de conduită urmăresc să asigure creșterea calității serviciilor oferite de A.N.M.C.S., o bună administrare în realizarea interesului public, să contribuie la crearea unei culturi organizaţionale a integrităţii la nivelul A.N.M.C.S., precum și să contribuie la eliminarea birocrației și a faptelor de corupție asociate procesului de acreditare a serviciilor de sănătate, prin:
a) reglementarea normelor de conduită profesională necesare realizării unor raporturi sociale și profesionale corespunzătoare creării și menținerii la nivel înalt a prestigiului institutiei;
b) informarea publicului cu privire la conduita profesională la care este îndreptățit să se aștepte din partea evaluatorilor de servicii de sănătate;
c) crearea unui climat de încredere și respect reciproc între furnizorii de servicii de sănătate și evaluatorii de servicii de sănătate ai A.N.M.C.S.
	(2) Rolul Codului este să ghideze comportamentul moral și profesional al evaluatorilor de servicii de sănătate ai A.N.M.C.S., atât în timpul activității profesionale, cât și în afara acesteia (în măsura în care afectează imaginea instituției).
	Art.3 (1) Aplicarea codului nu exclude și nu înlocuiește drepturile și obligațiile legale cuprinse în alte documente și acte normative.
(2) Dacă alte documente și acte normative au reguli diferite de cele prevăzute în Codul de conduită, sunt aplicate cele mai stricte.
	
	Termeni
	Art.4 În înţelesul prezentului cod, expresiile şi termenii de mai jos au următoarele semnificaţii: 
[bookmark: tree#27][bookmark: tree#28]	a) reprezentant al A.N.M.C.S. – persoană angajată într-o funcție în cadrul Autorității Naționale de Management al Calității în Sănătate în condiţiile Legii nr. 53/2003, Codul Muncii, repubicată, cu modificările și completările ulterioare; 
[bookmark: tree#29][bookmark: tree#30]	b) interes public - acel interes care implică garantarea şi respectarea de către Autoritatea Națională de Management al Calității în Sănătate a drepturilor, libertăţilor şi intereselor legitime ale cetăţenilor, recunoscute de Constituţie, legislaţia internă şi tratatele internaţionale la care România este parte, precum şi îndeplinirea prevederilor contractuale, cu respectarea principiilor eficienţei, eficacităţii şi economicităţii cheltuirii resurselor; 
[bookmark: tree#31]	c) interes personal - orice avantaj material sau de altă natură, urmărit ori obţinut, în mod direct sau indirect, pentru sine ori pentru alţii, de către evaluatorii de servicii de sănătate ai Autorității Naționale de Management al Calității în Sănătate prin folosirea reputaţiei, influenţei, facilităţilor, relaţiilor, informaţiilor la care are acces, ca urmare a exercitării atribuţiilor; 
[bookmark: tree#32]	d) conflict de interese - acea situaţie sau împrejurare în care interesul personal, direct ori indirect, al evaluatorului de servicii de sănătate al Autorității Naționale de Management al Calității în Sănătate contravine interesului public, astfel încât afectează sau ar putea afecta independenţa şi imparţialitatea sa în luarea deciziilor ori îndeplinirea la timp şi cu obiectivitate a îndatoririlor care îi revin în exercitarea activității de evaluare; 
	e) incompatibilitate – interzicere prevăzută de lege de a cumula două funcții, două atribuții care, prin caracterul lor, sunt contradictorii
[bookmark: tree#33]	f) informaţie de interes public - orice informaţie care priveşte activităţile sau care rezultă din activităţile Autorității Naționale de Management al Calității în Sănătate, indiferent de suportul ei; 
	g) informaţie cu privire la date personale - orice informaţie care permite identificarea unei persoane;
	h) hărțuire psihologică – orice comportament nepotrivit și abuziv, care se manifestă pe o anumită perioadă de timp, este repetitiv sau sistematic și implică un comportament fizic, limbaj scris sau corporal, gesturi și alte aspecte care sunt intenționate și care ar putea să submineze personalitatea, demnitatea sau integritatea fizică sau psihică a oricărei persoane
	i) hărțuire sexuală – un comportament nedorit cu conotație sexuală, exprimat fizic, verbal sau nonverbal, având ca obiect sau ca efect lezarea demnității unei personae și, în special, crearea unui mediu de intimidare, ostil, degradant, umilitor sau jignitor. Hărțuirea sexuală se consideră o discriminare de natură sexuală
	j) discriminare – orice deosebire, excludere, restricție sau preferință, pe bază de rasă, naționalitate, etnie, limbă, religie, categorie social, convingeri, sex, orientare sexuală, vârstă, handicap, boală cronică necontagioasă, infectare HIV, aparteneță la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.

Principii generale
[bookmark: tree#17]Art.5 Principiile care guvernează conduita profesională a evaluatorilor de servicii de sănătate ai Autorității Naționale de Management al Calității în Sănătate sunt următoarele:
[bookmark: tree#18]a) prioritatea interesului public - principiu conform căruia evaluatorii au îndatorirea de a considera interesul public mai presus decât interesul personal, în exercitarea prevederilor contractuale;
[bookmark: tree#19]b) asigurarea egalităţii de tratament al cetăţenilor/organizațiilor/instituțiilor în faţa autorităţilor şi instituţiilor publice - principiu conform căruia evaluatorii au îndatorirea de a aplica același regim juridic în situaţii identice sau similare;
[bookmark: tree#20]c) profesionalismul - principiu conform căruia evaluatorii au obligaţia de a îndeplini prevederile contractuale cu responsabilitate, eficienţă şi conştiinciozitate, să-și cunoască limitele competențelor specifice și să se limiteze numai la acestea;
[bookmark: tree#21]d) imparţialitatea, independența şi nediscriminarea - principiu conform căruia evaluatorii sunt obligaţi să aibă o atitudine obiectivă, lipsită de prejudecăți, neutră faţă de orice interes politic, economic, religios sau de altă natură, în exercitarea funcţiei deținute;
[bookmark: tree#22]e) integritatea morală - principiu conform căruia evaluatorilor le este interzis să solicite sau să accepte, direct ori indirect, pentru el sau pentru altul, vreun avantaj ori beneficiu moral sau material, ori să abuzeze în vreun fel de acestă calitate;
[bookmark: tree#23]f) libertatea gândirii şi a exprimării - principiu conform căruia evaluatori pot să-şi exprime şi să-şi fundamenteze opiniile, cu respectarea ordinii de drept şi a bunelor moravuri;
g) cinstea şi corectitudinea - principiu conform căruia, în îndeplinirea prevederilor contractuale, evaluatorii trebuie să fie de bună-credinţă şi să acţioneze pentru îndeplinirea conformă a atribuţiilor ce le revin;
[bookmark: tree#24]h) loialitatea - evaluatorii de servicii de sănătate sunt devotați A.N.M.C.S. și principiilor managementului calității în vederea îndepliniirii atribuțiilor, atât în nume personal, cât și în numele A.N.M.C.S.
i) deschiderea şi transparenţa - principiu conform căruia activităţile desfăşurate de evaluatorii de servicii de sănătate în exercitarea prevederilor contractuale sunt publice şi pot fi supuse monitorizării cetăţenilor, în limitele legii. 
j) eficiența – activitatea evaluatorilor de servicii de sănătate trebuie să fie optimă sub raportul resurse implicate / rezultate obținute și să se desfășoare în așa fel încât să nu afecteze activitatea curentă a spitalului
k) confidențialitatea – principiul conform căruia evaluatorilor le este interzis să divulge date, documente sau orice alte informații cu caracter confidențial, cu excepția situațiilor prevăzute expres de lege;
l) colegialitatea – principiu aplicabil evaluatorilor de servicii de sănătate în ceea ce privește relaționarea acestora în cadrul comisiilor de evaluare conform căruia activitatea pe care aceștia o desfășoară presupune colaborarea între evaluatori, spirit de colegialitate și respect reciproc. 

Evaluatorii de servicii de sănătate,
	Art.6 Evaluatorii de servicii de sănătate, potrivit art. 3 lit. l din H.G. 629/2015 privind componența, atribuțiile și modul de organizare și funcționare ale A.N.M.C.S. sunt persoanele specializate în domeniul managementului calității serviciilor de sănătate, care a obținut, în condițiile legii, certificatul de absolvire a programului de formare și perfecționare pentru evaluatori de servicii de sănătate sau evaluatori de spitale, după caz, care dețin Atestat de evaluator de servicii de sănătate valabil și care îndeplinesc condițiile de recunoaștere stabilite prin ordin al președintelui A.N.M.C.S..





CAPITOLUL II

NORME GENERALE ȘI SPECIFICE DE CONDUITĂ PROFESIONALĂ A EVALUATORILOR DE SERVICII DE SĂNĂTATE AI A.N.MC.S.

	Art.7 În exercitarea atribuțiilor ce le revin, evaluatorii de servicii de sănătate ai Autorității Naționale de Management al Calității în Sănătate sunt obligați să cunoască, să respecte și să aplice următoarele:
a) Codul de conduită;
b) normele interne, procedurile, principiile profesionale;
c) reglementările legale în vigoare care stabilesc competențele și coordonatele evaluatorilor de servicii de sănătate ai Autorității Naționale de Management al Calității în Sănătate, precum și sancțiunile aplicabile în cazul încălcării sau nerespectării dispozițiilor legale;
d) legislația în vigoare aplicabilă unităților sanitare evaluate;
e) regulamentele de organizare și funcționare, precum și reglementările interne ale unităților sanitare pe care le evaluează.

Loialitatea faţă de instituţie  
[bookmark: tree#46]	Art.8 (1) Evaluatorii de servicii de sănătate ai Autorității Naționale de Management al Calității în Sănătate au obligatia de a apăra cu loialitate prestigiul institutiei, precum și de a se abține de la orice act ori fapt care poate produce prejudicii imaginii sau intereselor legale ale acesteia. 
[bookmark: tree#47](2) Evaluatorii de servicii de sănătate ai Autorității Naționale de Management al Calității în Sănătate le este interzis: 
[bookmark: tree#48]a) să exprime în public aprecieri neconforme cu realitatea în legătură cu activitatea instituţiei, cu politicile şi strategiile acesteia ori cu proiectele de acte cu caracter normativ sau individual; 
b) să denigreze deciziile Autorității Naționale de Management al Calității în Sănătate;
[bookmark: tree#49]c) să facă aprecieri în legătură cu litigiile aflate în curs de soluţionare şi în care autoritatea sau instituţia publică în care îşi desfăşoară activitatea are calitatea de parte, dacă nu sunt abilitaţi în acest sens; 
[bookmark: tree#50]d) să dezvăluie informaţii care nu au caracter public, în alte condiţii decât cele prevăzute de lege; 
[bookmark: tree#51]e) să dezvăluie informaţiile la care au acces în exercitarea funcţiei, dacă această dezvăluire este de natură să atragă avantaje necuvenite ori să prejudicieze imaginea sau drepturile instituţiei; 
f) să îndrume terții în vederea promovării de acțiuni juridice ori de altă natură împotriva Autorității Naționale de Management al Calității în Sănătate.
(3) Prevederile alin.(2) nu pot fi interpretate ca o derogare de la obligaţia legală de a furniza informaţii de interes public celor interesaţi, în condiţiile legii.
(4) Responsabilitatea evaluatorilor de servicii de sănătate ai Autorității Naționale de Management al Calității în Sănătate este de a contribui la îmbunătăţirea permanentă a performanţei instituţiei cu care colaborează.

Respectul față de cetățean, față de ordinea constituţională şi de stat
	Art.9 (1) Evaluatorii de servicii de sănătate ai Autorității Naționale de Management al Calității în Sănătate au responsabilitatea de a respecta interesele legitime și drepturile cetățeanului. Acestă responsabilitatea nu se limitează la oferirea unor servicii publice, ci privește și efectele pe care le pot avea aceste servicii asupra cetățeanului.
(2) Evaluatorii de servicii de sănătate ai Autorității Naționale de Management al Calității în Sănătate trebuie să îşi exercite atribuţiile cu maximă responsabilitate având în vedere că, prin natura lor, aceste atribuţii trebuie să consolideze ordinea constituţională şi autoritatea statului. Orice acţiune şi atitudine contrară acestui spirit descalifică persoanele pentru a deţine calitatea de evaluator de servicii de sănătate al A.N.M.C.S. 

Libertatea opiniilor
[bookmark: tree#55][bookmark: tree#56]	Art.10 (1) În îndeplinirea prevederilor contractuale evaluatorii de servicii de sănătate ai Autorității Naționale de Management al Calității în Sănătate au obligaţia de a respecta demnitatea calității deţinute, corelând libertatea dialogului cu promovarea intereselor instituţiei. 
[bookmark: tree#57](2) În activitatea lor, evaluatorii de servicii de sănătate ai Autorității Naționale de Management al Calității în Sănătate au obligaţia de a respecta libertatea opiniilor şi de a nu se lăsa influenţaţi de considerente personale. În exprimarea opiniilor, evaluatorii Autorității Naționale de Management al Calității în Sănătate trebuie să aibă o atitudine conciliantă şi să evite generarea conflictelor datorate schimbului de păreri. 
(3) Evaluatorii de servicii de sănătate ai Autorității Naționale de Management al Calității în Sănătate trebuie să se asigure ca prin acţiunile şi opiniile lor nu aduc atingere prestigiului colegilor sau prestigiului A.N.M.C.S.. 
(4) Libertatea de exprimare și dreptul la imagine proprie sunt garantate prin Constituție, iar evaluatorii de servicii de sănătate ai Autorității Naționale de Management al Calității în Sănătate au obligația de a se asigura că opiniile propri exprimate în public sau în privat nu aduc atingere imaginii AN.M.C.S., precum și demnității și reputației unei persoane, indiferent de statutul acesteia.
(5) Evaluatorii de servicii de sănătate ai Autorității Naționale de Management al Calității în Sănătate au garantată libertatea de exprimare şi dreptul la opinie în formularea unei poziţii profesionale, însă exprimarea unui punct de vedere în numele instituţiei sau despre activitatea acesteia, în scris sau verbal, fără existenţa unui mandat în acest sens sau în contradicţie totală cu politica A.N.M.C.S. în acel domeniu, nu reprezintă o situaţie de exercitare a libertăţii de exprimare. 

Activitatea publică 
	Art.11 (1) Relaţiile cu mijloacele de informare în masă se asigură de către persoanele desemnate în acest sens de preşedintele A.N.M.C.S., în condiţiile legii. 
(2) Evaluatorii de servicii de sănătate ai Autorității Naționale de Management al Calității în Sănătate desemnaţi să participe la activităţi sau dezbateri publice, în calitate oficială, trebuie să respecte limitele mandatului de reprezentare încredinţat de preşedintele A.N.M.C.S. și să exprime acele puncte de vedere asupra cărora în cadrul A.N.M.C.S. s-a decis sau s-a întrunit un acord.
(3) În cazul în care nu sunt desemnaţi în acest sens, evaluatorii de servicii de sănătate ai Autorității Naționale de Management al Calității în Sănătate pot participa la activităţi sau dezbateri publice, având obligaţia de a face cunoscut faptul că opinia exprimată nu reprezintă punctul de vedere oficial al A.N.M.C.S.
(4) Atunci când se solicită puncte de vedere sau opinii avizate, evaluatorii de servicii de sănătate ai Autorității Naționale de Management al Calității în Sănătate trebuie să formuleze aceste opinii exclusiv pe baza principiilor profesionale şi pe cele ale garantării unui act administrativ obiectiv, fără a fi influenţat de convingerile personale sau interesele grupurilor din care face parte.

Cadrul relaţiilor în exercitarea atribuţiilor specifice
[bookmark: tree#74]	Art.12 (1) În relaţiile cu personalul contractual din cadrul A.N.M.C.S., precum şi cu persoanele fizice sau juridice, evaluatorii de servicii de sănătate ai Autorității Naționale de Management al Calității în Sănătate sunt obligaţi să aibă un comportament bazat pe respect, bună-credinţă, corectitudine şi amabilitate. 
[bookmark: tree#75](2) Evaluatorii de servicii de sănătate ai Autorității Naționale de Management al Calității în Sănătate au obligaţia de a nu aduce atingere onoarei, reputaţiei şi demnităţii celorlalți colaboratori, salariaților din cadrul instituţiei, precum şi altor persoane cu care intră în legătură în exercitarea atribuțiilor, prin: 
[bookmark: tree#76][bookmark: tree#77]a) întrebuinţarea unor expresii jignitoare; 
[bookmark: tree#78]b) dezvăluirea aspectelor vieţii private; 
c) discreditarea colegilor și a angajaților A.N.M.C.S., în fața oricăror persoane cu care intră în legătură în exercitarea atribuțiilor;
d) formularea unor sesizări sau plângeri calomnioase. 
[bookmark: tree#79](3) Evaluatorii de servicii de sănătate ai Autorității Naționale de Management al Calității în Sănătate trebuie să adopte o atitudine imparţială şi justificată pentru rezolvarea clară şi eficientă a problemelor cetăţenilor. Evaluatorii de servicii de sănătate ai Autorității Naționale de Management al Calității în Sănătate A.N.M.C.S. au obligaţia să respecte principiul egalităţii cetăţenilor în faţa legii şi a autorităţii publice, prin: 
[bookmark: tree#80]a) promovarea unor soluţii coerente, conform principiului tratamentului nediferenţiat, raportate la aceeaşi categorie de situaţii de fapt; 
b) eliminarea oricărei forme de discriminare bazate pe aspecte privind naţionalitatea, convingerile religioase şi politice, starea materială, sănătatea, vârsta, sexul sau alte aspecte.

Conduita în cadrul relațiilor internaționale
Art.13 (1) Evaluatorii de servicii de sănătate ai care reprezintă Autoritatea Națională de Management al Calității în Sănătate în cadrul unor organizații internaționale, conferințe, seminarii și alte activități cu caracter internațional, au obligația să promoveze o imagine favorabilă țării și înstituției pe care o reprezintă.
(2) În relațiile cu reprezentanții altor state, evaluatorilor de servicii de sănătate le este interzis să exprime opinii personale privind aspecte naționale sau dispute internaționale.
(3) În deplasările externe, evaluatorii de servicii de sănătate ai Autorității Naționale de Management al Calității în Sănătate sunt obligați să aibă o conduită corespunzătoare regulilor de protocol și le este interzisă încălcarea legilor și obiceiurilor țării gazdă, intrând în responsabilitatea lor de a cunoaşte şi de a respecta tradiţiile, obiceiurile şi legile ţării sau comunităţii respective.

Integritatea
Art.14 (1) În relaţia cu colegii, cu angajații A.N.M.C.S. sau din cadrul altor organizaţii sau sfere profesionale, evaluatorii de servicii de sănătate ai Autorității Naționale de Management al Calității în Sănătate trebuie să adopte o atitudine bazată pe respect - o atitudine imparţială, nediscriminatorie, deschisă şi diligentă. 
(2) Evaluatorii de servicii de sănătate ai Autorității Naționale de Management al Calității în Sănătate nu trebuie să se folosească de acest titlu pentru alte scopuri decât evaluarea unităților sanitare pentru care au fost desemnați de managementul A.N.M.C.S.
(3) Pe parcursul desfășurării activității specifice, evaluatorii de servicii de sănătate ai Autorității Naționale de Management al Calității în Sănătate nu trebuie să accepte cereri sau să ofere servicii unităților sanitare care nu țin de activitatea pentru care au fost desemnați de managementul A.N.M.C.S. 
(4) Evaluatorii de servicii de sănătate ai Autorității Naționale de Management al Calității în Sănătate le este interzis să intervină pentru soluționarea cererilor unităților sanitare la care au fost desemnați ca membri ai Comisiilor de evaluare, chiar dacă aceste servicii țin de activitatea lor profesională sau să mijlocească în vreun fel rezolvarea acestora.
	Art.15 (1) Evaluatorii de servicii de sănătate nu pot face reclamă unor medicamente, servicii sau bunuri medicale de consum. 
	(2) Evaluatorii de servicii de sănătate nu trebuie să facă propagandă în timpul evaluării unor procedee de diagnostic ori tratament insuficient probate, fără să sublinieze şi rezervele ce se impun. 
	(3) Este interzisă implicarea evaluatorilor de servicii de sănătate în distribuirea unor remedii, aparate sau produse medicamentoase autorizate ori neautorizate. 
	Art.16 (1) Este interzisă evaluatorilor de servicii de sănătate colaborarea sau sprijinirea oricărei persoane care își desfășoară ilegal activitatea în unitatea sanitară supusă evaluării. Evaluatorii de servicii de sănătate au obligaţia de a sesiza existenţa unor astfel de situaţii A.N.M.C.S. și organelor abilitate (colegiului teritorial al medicilor, colegiului teritorial al asistenților, inspectoratului teritorial de muncă etc.)
	(2) Evaluatorii de servicii de sănătate au obligaţia morală de a aduce la cunoştinţă organelor competente orice situaţie de care află şi care reprezintă un pericol pentru sănătatea publică.

Avertizarea de integritate
	Art.16 (1) Evaluatorii de servicii de sănătate ai Autorității Naționale de Management al Calității în Sănătate au obligația morală și profesională, suplimentar celei legale, de a sesiza orice abatere de la procedurile, normele, politicile interne ale instituției, precum și de la lege, de care iau cunoștință.
(2) În baza Legii nr. 571/2004 privind protecția personalului din autoritățile publice, instituțiile publice și din alte unităţi care semnalează încălcări ale legii şi în spiritul acestui Cod de conduită se prezumă că avertizarea de integritate se bazează pe buna credinţă a avertizorului.
(3) Evaluatorii de servicii de sănătate ai Autorității Naționale de Management al Calității în Sănătate care, în cursul sau în legătură cu îndeplinirea sarcinilor contractuale, iau la cunoștință despre fapte care ar putea să conducă la prezumția unei posibile activități ilegale, inclusiv fraudă și corupție, care sunt contrare intereselor instituției, au obligația de a informa imediat A.N.M.C.S. Informațiile vor fi oferite în scris, dar pot alege să raporteze anonim asemenea încălcări, prin orice mijloc de comunicare. 
(4) Evaluatorii de servicii de sănătate ai Autorității Naționale de Management al Calității în Sănătate care sesizează aspectele contrare intereselor instituției nu vor suferi niciun prejudiciu ca rezultat al informării efectuate, cu condiția ca acesta să fi acționat în mod rezonabil și cu onestitate.

Interdicţia privind acceptarea cadourilor, serviciilor şi avantajelor
	Art.17 Evaluatorii de servicii de sănătate ai Autorității Naționale de Management al Calității în Sănătate nu trebuie să solicite ori să accepte cadouri, servicii, favoruri, invitaţii sau orice alt avantaj, care le sunt destinate personal, familiei, părinţilor, prietenilor ori persoanelor cu care au avut relaţii de afaceri sau de natură politică, care le pot influenţa imparţialitatea în exercitarea atribuțiilor deţinute ori pot constitui o recompensă în raport cu aceste funcţii.

Neutralitatea politică și participarea la activități politice
	Art.18 Evaluatorii de servicii de sănătate ai Autorității Naționale de Management al Calității în Sănătate au obligaţia de a se asigura că prin prezenţa lor într-un anumit context politic, prin opiniile publice pe care le exprimă şi prin activitatea pe care o desfăşoară nu se află intr-o situaţie de conflict de interese, real sau aparent, cu obligaţiile legale, morale şi profesionale pe care le au în calitatea lor de reprezentanţi ai instituţiei. 
	Art.19 (1) Evaluatorilor de servicii de sănătate ai Autorității Naționale de Management al Calității în Sănătate le este interzis ca pe durata desfășurării contractului să participe la activităţi cu scopuri electorale, la activităţi de colectare de fonduri pentru partide politice, pentru organizaţii asimilate cu partidele politice sau cărora li se aplică acelaşi regim juridic ca şi partidelor politice, pentru fundaţii/ asociaţii care funcţionează pe lângă partide politice sau au orientări politice clar exprimate, ori pentru candidaţi independenţi, precum şi să facă recomandări persoanelor fizice sau juridice privind oferirea de donaţii /sponsorizări de orice natură în favoarea entităţilor amintite.
(2) Evaluatorilor de servicii de sănătate ai Autorității Naționale de Management al Calității în Sănătate le este interzis ca pe durata desfășurării contractului să interacționeze cu reprezentanții autorităților administrative locale, pentru a-și păstra dreptul de a-și desfășura liber activitatea lor și de asemenea dreptul de a discuta și a lua hotărîri în conformitate cu statutul lor, fără nici o imixtiune în munca lor din partea politicului autohton.

Folosirea abuzivă a atribuţiilor deţinute
[bookmark: tree#100]	Art.20 (1) Evaluatorii de servicii de sănătate ai Autorității Naționale de Management al Calității în Sănătate au obligaţia de a nu folosi atribuţiile deţinute în alte scopuri decât cele prevăzute de lege și în contract. 
[bookmark: tree#101](2) Prin activitatea de luare a deciziilor, de elaborarea a documentației specifice activității, evaluatorii de servicii de sănătate ai Autorității Naționale de Management al Calității în Sănătate nu pot urmări obţinerea de foloase sau avantaje în interes personal ori producerea de prejudicii materiale sau morale altor persoane. 
[bookmark: tree#102](3) Evaluatorii de servicii de sănătate ai Autorității Naționale de Management al Calității în Sănătate au obligaţia de a nu interveni sau influenţa vreo anchetă de orice natură, din cadrul A.N.M.C.S. sau din afara acesteia, în considerarea calității  pe care o deţin. 
(4) Evaluatorii de servicii de sănătate ai Autorității Naționale de Management al Calității în Sănătate au obligaţia de a nu impune altor evaluatori de servicii de sănătate, colaboratori sau angajaţi din cadrul Autorității Naționale de Management al Calității în Sănătate să se înscrie în organizaţii sau asociaţii, indiferent de natura acestora, ori de a nu le sugera acest lucru, promiţându-le acordarea unor avantaje materiale sau profesionale.

Utilizarea resurselor publice
[bookmark: tree#105][bookmark: tree#106]	Art.21 (1) Evaluatorii de servicii de sănătate ai Autorității Naționale de Management al Calității în Sănătate sunt obligați să asigure ocrotirea patrimoniului A.N.M.C.S., să evite producerea oricărui prejudiciu, acţionând în orice situaţie ca un bun proprietar. 
[bookmark: tree#107][bookmark: tree#92][bookmark: tree#97][bookmark: tree#86][bookmark: tree#69][bookmark: tree#58][bookmark: tree#53][bookmark: tree#81](2) Evaluatorii de servicii de sănătate ai Autorității Naționale de Management al Calității în Sănătate au obligaţia să folosească timpul de lucru, precum şi bunurile aparţinând instituţiei numai pentru desfăşurarea activităţilor solicitate.  

Protecția datelor și a informațiilor
	Art.22 (1) Evaluatorii de servicii de sănătate ai Autorității Naționale de Management al Calității în Sănătate sunt obligați să respecte limitările impuse de lege privind accesul la informaţii, în scopul protejării informaţiilor confidenţiale, a protejării vieţii private a persoanelor şi a securităţii datelor cu care operează. 
	(2) Evaluatorii de servicii de sănătate ai Autorității Naționale de Management al Calității în Sănătate au obligaţia să păstreze, în condiţiile legii, confidenţialitatea deplină a datelor şi informaţiilor pe care le deţin sau la care au acces pe perioada desfăşurării activităţii şi să nu le utilizeze abuziv sau în folos personal, sau să le facă cunoscute unui terţ, inclusiv după încetarea activităţii care le conferă acces la aceste informaţii.
	(3) Culegerea, stocarea și utilizarea datelor cu caracter personal de către evaluatorii de servicii de sănătate ai Autorității Naționale de Management al Calității în Sănătate sunt strict interzise.

Participarea la procesul de luare a deciziilor
Art.23 (1) In procesul de luare a deciziilor evaluatorii de servicii de sănătate ai Autorității Naționale de Management al Calității în Sănătate au obligația să acționeze conform prevederilor legale și să își exercite capacitatea de apreciere în mod fundamentat și imparțial.
(2) Evaluatorilor de servicii de sănătate ai Autorității Naționale de Management al Calității în Sănătate le este interzis să promită luarea unei decizii de către conducerea A.N.M.C.S., de către alți angajați sau colaboratori ai A.N.M.C.S, precum și îndeplinirea atribuțiilor în mod privilegiat.
(3) Evaluatorii de servicii de sănătate nu vor garanta obținerea acreditării sau unui anumit punctaj unității sanitare supusă evaluării.



Îndeplinirea atribuțiilor contractuale
Art.24 (1) Evaluatorii de servicii de sănătate ai Autorității Naționale de Management al Calității în Sănătate își îndeplinesc îndatoririle contractuale și au o conduită profesională în interesul instituției.
(2) Evaluatorii de servicii de sănătate ai Autorității Naționale de Management al Calității în Sănătate pot încheia contract doar atunci când sunt se găsesc într-o stare de sănătate bună, nu suferă de afecțiuni acute sau subacute sau se află în ultimul trimestru de sarcină. În cazul în care starea de sănătate a unui evaluator se alterează după semnarea contractului, acesta este obligat să anunțe în cel mai scurt timp A.N.M.C.S., pentru a putea lua măsurile ce se impun.
(3) Evaluatorii de servicii de sănătate ai Autorității Naționale de Management al Calității în Sănătate nu acceptă instrucțiuni sau sarcini care provin de la orice altă autoritate, organizație ori persoană din afara instituției pe durata îndeplinirii obligațiilor contractuale. Aceștia își îndeplinesc sarcinile stabilite, dând dovadă de responsabilitate, independență, imparțialitate, obiectivitate, integritate și loialitate.
(4) Evaluatorilor de servicii de sănătate ai Autorității Naționale de Management al Calității în Sănătate le este interzis să se implice în aspecte care ar putea să aducă atingere independenței profesionale și să conducă la conflict de interese. Orice evaluator care se găsește în această situație va informa, de îndată, în scris, A.N.M.C.S..
(5) Evaluatorii de servicii de sănătate ai Autorității Naționale de Management al Calității în Sănătate se vor abține de la orice acțiune sau comportamnet care ar putea să se răsfrângă, în mod negativ, asupra poziției sale sau asupra imaginii instituției.
(6) Evaluatorii de servicii de sănătate ai Autorității Naționale de Management al Calității în Sănătate este pe deplin responsabil de realizarea sarcinilor încredințate. Responsabilitatea vizează atât conformitatea cu regulile și principiile etice, cât și cu atingerea rezultatelor.
(7) Evaluatorii de servicii de sănătate ai Autorității Naționale de Management al Calității în Sănătate au dreptul să refuze, în scris și motivat, îndeplinirea dispozițiilor primite de la A.N.M.C.S., dacă le consideră ilegale. Dacă A.N.M.C.S. formulează dispoziția în scris, evaluatorul este obligat să o execute, cu excepția cazului în care aceasta este vădit ilegală.
(8) Dacă un evaluator, în derularea obligațiilor contractuale, a produs pagube ca urmare a unui comportament inadecvat, A.N.M.C.S. are dreptul să ceară recuperarea sau repararea prejudiciului.

Profesionalism
[bookmark: tree#38]	Art.25 (1) În exercitarea atribuțiilor contractuale evaluatorii de servicii de sănătate ai Autorității Naționale de Management al Calității în Sănătate au obligaţia de a avea un comportament profesionist, precum şi de a asigura, în condiţiile legii, transparenţa administrativă, pentru a câştiga şi a menţine încrederea publicului în integritatea, imparţialitatea şi eficacitatea Autorității Naționale de Management al Calității în Sănătate. 
	(2) Evaluatorii de servicii de sănătate ai Autorității Naționale de Management al Calității în Sănătate trebuie să fie modelede comportament etico-profesional, contribuind la creşterea nivelului lor profesional şi moral, a autorităţii şi prestigiului activității pe care o desfășoară.
(3) Atunci când managementul instituţiei ori un terţ (persoană fizică sau juridică) solicită servicii care exced atribuţiile contractuale şi/sau competenţele profesionale, evaluatorii de servicii de sănătate ai Autorității Naționale de Management al Calității în Sănătate au obligaţia de a îşi face cunoscută limitarea profesională.
Art.26 (1) În evaluarea serviciilor de sănătate trebuie să primeze interesul pacientului și siguranța acestuia.
(2) Evaluatorii de servicii de sănătate au independenţă profesională absolută, libertatea absolută a evaluării, în limitele competenţelor lor şi sunt răspunzători pentru acestea. În cazul limitării prin constrângeri administrative şi/sau economice a independenţei sale din partea oricărei instituții, organizații sau autorități, evaluatorul este obligat să sesizeze A.N.M.C.S. în scris, în cel mai scurt timp, în acest caz el putând fi eludat de responsabilitate 
Art.27 (1) În activitatea de evaluare ce se desfăşoară în Comisia de evaluare (secţii de spital), răspunderea evaluării aparţine întregii echipe, în limitele atribuțiilor profesionale, evaluatorii de servicii de sănătate fiind obligați să ajungă la consens.
(2) În caz de paritate de voturi, votul evaluatorului coordonator sau al înlocuitorului acestuia este decisiv în cadrul Comisiei de evaluare.
Art.28 Încredinţarea totală sau parţială a obligaţiilor proprii evaluatorilor de servicii de sănătate către alte persoane, chiar dacă sunt tot evaluatori de servicii de sănătate, membri ai aceleiași Comisii de evaluare, constituie abatere de conduită. 
Art.29 (1) Secretul profesional trebuie păstrat față de evaluatorii de servicii de sănătate.
(2) În documentele pe care le solicită evaluatorii de servicii de sănătate, identitatea pacientului nu trebuie să fie recunoscută. 
(3) Pentru intervievare, medicul curant va permite accesul evaluatorilor de servicii de sănătate la pacient numai cu acceptul acestuia și doar dacă nu este contrar intereselor pacientului
(4) În situația pacienților minori, a celor fără discernământ sau care nu îşi pot exprima voinţa, interviurile se realizează cu aparținătorii, doar cu acceptul acestora.
(5) Evaluatorii de servicii de sănătate nu au dreptul să solicite informaţii cu privire la un anumit caz, doar dacă este relevant pentru evaluare și doar cu acordul pacientului, al medicului curant şi al şefului unităţii medicale. 
	Art.30 (1) Evaluatorii de servicii de sănătate pot utiliza în evaluare doar instrumentele aprobate de Autoritatea Națională de Management al Calității în Sănătate, respectiv liste de verificare, chestionare
	(2) Evaluatorii de servicii de sănătate nu pot evalua un anumit sector fără a fi prezenți și a verifica personal informațiile din listele de verificare.
	(3) Evaluatorii de servicii de sănătate nu pot renunța la procesul evaluării decât în cazul unei situații deosebite și le este interzis să renunțe sau să înstrăineze documentele generate până la momentul instaurării evenimentului respectiv. 
	(4) În timpul evaluării unui anumit sector este interzis ca evaluatorii de servicii de sănătate să solicite pauze din motive personale (telefon urgent, fumat, mâncat etc) sau să facă aceste activități în timpul interviurilor.
	Art.31 (1) Este interzisă verificarea unor indicatori sau cerințe de complezenţă sau realizarea unor rapoarte tendenţioase. Orice consemnare a evaluatorilor de servicii de sănătate va oglindi realitatea obiectivă din unitatea sanitară supusă evaluării.
	(2) Este interzis ca informaţiile culese de evaluatorii de servicii de sănătate să fie prezentate deformat sau ascunse. Validarea indicatorilor va respecta forma prevăzută instrucțiunile de completarea a listelor de verificare și discutate în cadrul instructajelor prealabile vizitei de evaluare. 
	(3) Documentele completate în timpul evaluării nu trebuie să conţină mai multe date decât este necesar, iar persoana care este responsabilă de un anumit sector sau activitate va fi informată cu privire la conţinutul acestora.

Obligația informării și pregătirii continue
Art.32 (1) Evaluatorii de servicii de sănătate ai Autorității Naționale de Management al Calității în Sănătate trebuie să cunoscă limba română scris și vorbit, să se exprime fără greșeli gramaticale și să folosească doar cuvinte al căror sens le este pe deplin cunoscut.
(2) Evaluatorii de servicii de sănătate ai Autorității Naționale de Management al Calității în Sănătate trebuie să fie informați şi să cunoască legislaţia din domeniul atribuţiilor pe care le exercită, să se informeze şi să solicite informaţii despre cele mai bune practici în domeniul în care îşi exercită atribuţiile.
(3) Evaluatorii de servicii de sănătate sunt obligați să răspundă tuturor cererilor venite din partea A.N.M.C.S., în termenul stabilit. În cazul în care se constată că unul dintre evaluatorii de servicii de sănătate nu răspunde la mai mult de 2 solicitări ale A.N.M.C.S., acesta se face vinovat de nerespectarea Codului de conduită al evaluatorilor de servicii de sănătate și este sancționat în consecință .
 (4) Evaluatorii de servicii de sănătate sunt obligați să participe la cursurile de perfecţionare organizate pentru fiecare categorie de evaluatori în parte, a căror absolvire constituie condiţie de păstrare a calităţii de evaluator activ.
(5) Punctele de formare continuă (P.F.C.) sunt obligatorii și pot fi obţinute de evaluatorii de servicii de sănătate în urma parcurgerii diferitelor programe de pregătire şi a altor activităţi adiacente celei de evaluator, precum şi a evaluării activităţii acestuia în relaţia contractuală cu A.N.M.C.S., cum sunt:
a) participarea la cursurile de perfecţionare, 
b) participarea la manifestări ştiinţifice, cu tematici diferite, organizate de A.N.M.C.S. sau la care A.N.M.C.S. este coorganizator sau partener instituţional
c) participarea la manifestări ştiinţifice creditate de către A.N.M.C.S. 
d) participarea la manifestări ştiinţifice internaţionale pe tema managementului sanitar sau a managementului calităţii în sănătate 
e) realizarea, în calitate de autor sau coautor, a unor lucrări prezentate în cadrul manifestărilor ştiinţifice 
f) publicarea unor articole în domeniul managementului calităţii în sănătate în publicaţii naţionale sau internaţionale de specialitate 
g) absolvirea unor  studii postliceale, postuniversitare sau masterale în domeniul managementului sanitar sau al managementului calităţii, 
h) realizarea studiilor doctorale în domeniul managementului sanitar sau al managementului calităţii.

Comportamentul profesional
Art.33 (1) Fiecare evaluator de servcii de sănătate trebuie să afișeze un comportament civilizat și amical, care să denote răbdare și disponibilitatea de a ajuta, față de toți colegii, față de persoane din cadrul altor instituții publice și autorități, ca și față de public.
(2) Evaluatorii de servicii de sănătate au obligația să se abțină de la comiterea unor fapte care pot aduce atingere imaginii Autorității Naționale de Management al Calității în Sănătate.
(3) Personalul angajat al Autorității Naționale de Management al Calității în Sănătate va asigura condițiile păstrării independenței evaluatorilor de servicii de sănătate.
(4) Evaluatorii de servicii de sănătate au obligația de a colabora cu colegii și de a comunica persoanelor implicate într-o problemă apărută în activitatea de evaluare toate informațiile privitoare la acea problemă. 
(5) Comportamentul civilizat și colegial dintre evaluatori este obligatoriu și în afara orelor petrecute în unitatea sanitară supusă evaluării.
(6) Este interzisă practicarea unor activităţi care dezonorează activitatea de evaluator. Orice evaluator de servicii de sănătate trebuie să se abţină, chiar în afara vieţii profesionale, de la acte de natură să ducă la desconsiderarea acesteia.
(7) Schimbul de informaţii între evaluatorii de servicii de sănătate privind activitatea de evaluare trebuie să se facă obiectiv şi fără a da exemple concrete, în aşa fel încât anumite spețe să poată fi cunoscute de toți evaluatorii de servicii de sănătate.
Art.34 Fiecare evaluator de servicii de sănătate are obligația de a parcurge toate documentele unității sanitare puse la dispoziția sa prin intermediul aplicației CaPeSaRo și să participe activ la discutarea acestora în timpul ședinței de instructaj.
Art.35 (1) Dacă un evaluator de servicii de sănătate are neînţelegeri cu un altul, trebuie să prevaleze concilierea. În cazul în care acest lucru nu se întâmplă, trebuie anunțată imediat Autoritatea Națională de Management al Calității în Sănătate.
(2) Este interzisă răspândirea comentariilor ce ar putea să prejudicieze onoarea și reputaţia altui evaluator de servicii de sănătate, a unui angajat A.N.M.C.S. sau a angajaților unității sanitare. 
(3) Evaluatorii de servicii de sănătate trebuie să ia apărarea unui alt evaluator atacat pe nedrept. 
(4) Constituie încălcare a Codului de conduită blamarea şi defăimarea colegilor (critica pregătirii sau activităţii lor medicale) în faţa angajaților unităților sanitare, bolnavilor, aparţinătorilor, a  colegilor sau a angajaților Autorității Naționale de Management al Calității în Sănătate, precum şi orice expresie sau act capabil să zdruncine încrederea în pregătirea şi autoritatea acestuia. 
(5) Atunci când un evaluator de servicii de sănătate ia cunoştinţă despre greşeli etice sau profesionale care aduc atingere imaginii A.N.M.C.S. sau activității de evaluare, comise de către un coleg, trebuie să ia atitudine cu tact, încercând să discute problema cu cel în cauză. Dacă aceasta nu dă rezultate, evaluator de servicii de sănătate are obligaţia să discute cazul în cadrul Autorității Naționale de Management al Calității în Sănătate, înainte de a se adresa autorităţilor competente.
Art.36 (1) Ori de câte ori evaluatorul de servicii de sănătate consideră necesar să ceară părerea unui coleg acesta va propune o întâlnire consultativă cu ceilalți membri ai Comisiei de evaluare, împreună cu evaluatorul coodonator, după terminarea vizitei din unitatea sanitară sau într-o pauză comună, dacă programul permite acest lucru.
(2) La întâlnirea consultativă este recomandabil ca toți evaluatorii de servicii de sănătate ai Comisiei de evaluare să participe și să discute cazul în absența vreunui angajat al unității sanitare supuse evaluării. După ce au căzut de acord, evaluatorul coordonator comunică unității sanitare rezultatul. 
(3) La întâlnirea consultativă se va păstra o atmosferă de stimă şi respect reciproc, nu se va manifesta superioritate faţă de evaluatorul care solicitat discutarea respectivei spețe. 
(4) Este interzis transferul de sarcini şi asumarea responsabilităţi în ceea ce privește activitatea de evaluare, nici față de evaluatorii participanți la întâlnirea consultativă, fără acordul A.N.M.C.S.
(5) Discuţia cazului şi observaţiile critice nu se vor face în fața altor evaluatori care nu fac parte din acea Comisie de evaluare sau a altor persoane străine.
(6) Dacă în urma unei întâlniri consultative avizul celor chemaţi diferă fundamental de cel al evaluatorului coordonator, A.N.M.C.S. trebuie informat. Evaluatorul coordonator trebuie să adopte părerea majorității, în cazul în care reprezentanții A.N.M.C.S. confirmă opinia prevalentă.
(7) Dacă propunerea pentru o întâlnire consultativă vine din partea unității sanitare, evaluatorul coordonator are libertatea organizării acesteia, dar este obligat să informeze reprezentații A.N.M.C.S. în privința solicitării spitalului. 
(8) În urma întâlnirii consultative se va redacta un document semnat de participanţi. Dacă documentul nu este redactat, se consideră că nu a avut loc o astfel de întâlnire.

Hărțuirea
Art.37 (1) Atât în relațiile dintre evaluatorii de servicii de sănătate, cât și în relațiile cu angajații unităților sanitare sau angajații Autorității Naționale de Management al Calității în Sănătate, aceștia au obligația să evite orice formă de hărțuire morală ce poate duce la discreditarea, izolarea, umilirea, bârfirea, intimidarea, amenințarea unei persoane, deteriorarea condițiilor de muncă, a respectului față de sine sau față de viață.
(2) Totodată, evaluatorii de servicii de sănătate ai Autorității Naționale de Management al Calității în Sănătate au obligația să evite orice situație de hărțuire sexuală ce se manifestă printr-un comportament nedorit cu conotație sexuală, exprimat fizic, verbal sau nonverbal, având ca obiect sau ca efect, lezarea demnității unei persoane și, în special, crearea unui mediu de intimidare, ostil, degradant, umilitor sau jignitor.
(3) Un evaluator de servicii de sănătate care a fost victima unei hărțuiri morale sau sexuale și care a oferit probe despre această hărțuire, nu va suferi niciun prejudiciu din partea Autorității Naționale de Management al Calității în Sănătate, cu condiția ca acesta să fi acționat cu onestitate și bună-credință.
(4) Este interzis ca evaluatorii de servicii de sănătate să întreţină relaţii sexuale cu angajații unităților sanitare sau cu pacienții acestora sau să-i supună pe aceştia unor acte degradante pentru fiinţa umană.



Consumul de alcool și tutun
Art.38 (1) Se interzice consumul de alcool în cadrul Autorității Naționale de Management al Calității în Sănătate, în timpul vizitei de evaluare sau prezența la activitățile de evaluare sub influența băuturilor alcoolice sau având halenă alcoolică.
(2) Fumatul este permis doar în spațiile special amenajate din afara instituțiilor publice în care se desfășoară activitatea de evaluare. În lipsa acestor spații, fumatul nu este permis în timpul evaluării.

Respectarea programului de lucru
Art.39 (1) Fiecare evaluator de servicii de sănătate are obligația de a respecta programul de lucru stabilit de reprezentanții A.N.M.C.S. (Președintele Comisiei de evaluare), respectiv 8 ore/zi, de luni până vineri, fără a fi luate în calcul eventualele pauze prevăzute în programul vizitei de evaluare a unității sanitare și să fie prezenți pe tot parcursul programului.
(2) în situații excepționale, cu acordul A.N.M.C.S. și al unității sanitare supuse evaluării, programul se poate prelungi în zilele de sâmbătă, doar pentru ședința de închidere a vizitei de evaluare și aplicarea interviurilor cu pacienții.
(3) Fiecare evaluator de servicii de sănătate are obligația de a participa la discutarea și redactarea documentelor pe tot parcursul vizitei de evaluare (pre-vizită, vizită, post-vizită) și la întâlnirile organizate de reprezentanții A.N.M.C.S. (Președintele Comisiei de evaluare), pe toată durata acesteia.

Ținuta vestimentară
Art.40 (1) Ținuta vestimentară și imaginea evaluatorilor de servicii de sănătate ai Autorității Naționale de Management al Calității în Sănătate trebuie să corespundă standardelor date de îndatoririle de serviciu și imaginii instituției.
(2) În mod obligatoriu ținuta evaluatorilor de servicii de sănătate trebuie să fie decentă. Ținuta trebuie să fie stilul ”business profesional” sau „smart casual”, în niciun caz ”casual” sau ”cocktail attire”.
(3) Este obligatoriu să fie respectate reglementările interne ale unităților sanitare în ceea ce privește purtarea echipamentelor de protecție.

Obiectivitate în evaluarea activității
[bookmark: tree#95][bookmark: tree#96]Art.41 (1) În exercitarea atribuţiilor specifice, evaluatorilor de servicii de sănătate ai Autorității Naționale de Management al Calității în Sănătate le va fi asigurată egalitatea de şanse şi tratament cu privire la dezvoltarea carierei.
(2) Evaluatorilor de servicii de sănătate ai A.N.M.C.S. li se vor aplica cu  obiectivitate criteriile de evaluare a competenţei profesionale din Fișa de analiză a activității evaluatorului, precum și certificarea calității și conformității serviciilor prestate de evaluatorii membri în Comisia de evaluare a unității sanitare,  excluzând orice formă de favoritism ori discriminare. 
(3) Fișa de evaluare a activității evaluatorului de servicii de sănătate, prevăzută în Anexa nr. 1, parte integrantă a prezentului Cod, este completată pentru fiecare evaluator membru al comisiei de Președintele Comisiei de evaluare și de evaluatorul coordonator sau înlocuitorul acestuia, după fiecare evaluare, odată cu predarea Dosarului de evaluare.
(4) Punctajul obținut de evaluatorii de servicii de sănătate ai Autorității Naționale de Management al Calității în Sănătate în Fișa de de evaluare a activității evaluatorului se calculează după fiecare vizită de evaluare și se face media anuală, pe fiecare an calendaristic.
(5) Media generală sub 3.00 obținută de evaluatorii de servicii de sănătate ai Autorității Naționale de Management al Calității în Sănătate în Fișa de de evaluare a activității evaluatorului reprezintă abatere disciplinară și se sancționează cu suspendarea dreptului de a participa la evaluarea unei unități sanitare pentru o perioadă de 12 luni de la săvârșirea abaterii disciplinare. Obținerea a mai mult de 2 medii generale sub 3.00 în Fișa de de evaluare a activității evaluatorului de servicii de sănătate atrage după sine excluderea din Registrul evaluatorilor de servicii de sănătate, din motive disciplinare, fără a mai avea dreptul de a obține Atestatul de evaluator de servicii de sănătate.
(6) Evaluatorii de servicii de sănătate ai Autorității Naționale de Management al Calității în Sănătate au obligația de a nu favoriza sau defavoriza un alt evaluator, aplicând criterii discriminatorii în procesul de evaluare a activității colegilor din cadrul Comisiei de evaluare.
[bookmark: tree#103][bookmark: tree#109][bookmark: tree#118]
Coordonarea și monitorizarea aplicării normelor de conduită profesională
Art.42 (1) Pentru evaluatorii de servicii de sănătate monitorizarea aplicării normelor prezentului Cod de conduită se realizează prin angajații compartimentului de Evidență și Coordonare Corp Evaluatori din cadrul Autorității Naționale de Management al Calității în Sănătate
(2) În cadrul Autorității Naționale de Management al Calității în Sănătate, coordonarea aplicării normelor prevăzute de prezentul Cod de conduită se realizează de către șef Serviciu Evaluare, Evidență și Coordonare Corp Evaluatori.
(3) Rapoartele care derivă din activitatea de monitorizare a aplicării normelor prezentului Cod de conduită se aduc la cunoștința președintelui A.N.M.C.S., la termenele stabilite. 


CAPITOLUL III

CONFLICTE DE INTERESE ȘI INCOMPATIBILITĂȚI

Conflictele de interese
Art.43 (1) Evaluatorii de servicii de sănătate ai Autorității Naționale de Management al Calității în Sănătate au datoria legală, morală şi profesională de a se asigura că în timpul exercitării activităţii nu se află în conflict de interese sau într-o situaţie de incompatibilitate, aşa cum sunt definite acestea în legislaţia actuală şi în spiritul acestui Cod de conduită. 
(2) În cazul în care intervine o situaţie de conflict de interese sau incompatibilitate, evaluatorii de servicii de sănătate ai Autorității Naționale de Management al Calității în Sănătate trebuie să sesizeze în scris, în maximum 7 zile lucrătoare de la apariţia situaţiei de conflict de interese sau stării de incompatibilitate, A.N.M.C.S.. în astfel de situaţii, managementul Autorității Naționale de Management al Calității în Sănătate are obligaţia de a se asigura, prin măsuri instituţionale, că a fost evitat conflictul de interese sau incompatibilitatea declarate, fără a aduce atingere demnităţii persoanei şi drepturilor profesionale şi contractuale ale celui care face obiectul conflictului de interese, respectiv incompatibilităţii sesizate. 
Art.44 Evaluatorii de servicii de sănătate ai Autorității Naționale de Management al Calității în Sănătate, deținători ai unui Atestat de evaluator de servicii de sănătate valabil, nu pot desfășura activitatea de evaluare în cadrul unei unități sanitare dacă se află în una dintre următoarele situații:
a) este rudă sau afin până la gradul IV inclusiv cu persoane aflate în conducerea unității sanitare ce va fi supusă evaluării;
b) are calitatea de asociat sau acționar la unitatea sanitară ce va fi supusă evaluării;
c) a mai desfășurat activități în cadrul sau în legătură cu unitatea sanitară ce va fi supusă evaluării (controale, consultanță, evaluări), cu excepția acordului expres al conducerii Autorității Naționale de Management al Calității în Sănătate pentru participarea la evaluare;
d) este semnatar sau co-semnatar al documentelor, programelor și altor produse manageriale ale unității sanitare ce va fi supusă evaluării;
e) are relații cu caracter patrimonial sau vreun interes de natură patrimonială, evaluatorul sau rudele ori afinii până la gradul IV inclusiv, în legătură cu unitatea sanitară ce va fi supusă evaluării sau a avut în ultimii 5 ani;
f) a fost implicat, într-o perioadă de 3 ani anterioară desfășurării evaluării, într-o dispută cu persoane din conducerea unității sanitare ce va fi supusă evaluării;
g) a fost implicat, evaluatorul sau rudele ori afinii până la gradul IV inclusiv, într-o acțiune în justiție cu unitatea sanitară ce va fi supusă evaluării sau cu personalul acesteia;
h) a fost / este implicat(ă) în ultimii 3 ani în relații comerciale sau într-un alt mod în activitatea unității sanitare ce va fi supusă evaluării;
i) este rudă sau afin până la gradul II inclusiv cu angajații Autorității Naționale de Management al Calității în Sănătate
j) este rudă sau afin până la gradul II inclusiv cu unul dintre membri comisiei de evaluare din care face parte
k) are domiciliul într-o localitate de pe raza județului în care se află unitatea sanitară ce va fi supusă evaluării
l) are locul de muncă într-o localitate de pe raza județului în care se află unitatea sanitară ce va fi supusă evaluării;
m) în cadrul cursurilor postuniversitare sau doctorale a fost îndrumat sau evaluat de un membru în organele de conducere sau de administrare (respectiv de manager, membru al comitetului director, șef de secție, de laborator și de serviciu medical sau de membru al consiliului administrație) ale unității sanitare ce va fi supusă evaluării.
Art.45 Evaluatorii de servicii de sănătate ai Autorității Naționale de Management al Calității în Sănătate nu pot participa la procesul de repartizare aleatorie a evaluatorilor incluşi în Registrul evaluatorilor de servicii de sănătate al ANMCS în vederea evaluării unităţilor sanitare în niciuna dintre următoarele situații:
a) nu a luat la cunoștință, sub semnătură, prevederile Codului de conduită al evaluatorilor de servicii de sănătate;
b) nu a completat și semnat ”Declarația de integritate”, prevăzută în Anexa nr. 2, parte integrantă a prezentului Cod de conduită;
c) nu a completat și semnat ”Declarația referitoare la incompatibilități”, prevăzută în Anexa nr. 3, parte integrantă a prezentului Cod de conduită;
Art.46 Evaluatorii de servicii de sănătate și reprezentanții A.N.M.C.S nu pot participa la evaluarea unei unități sanitare dacă nu au fost desemnați prin Ordin al Președintelui Autorității Naționale de Management al Calității în Sănătate ca membri sau președinți ai Comisiei de evaluare.


CAPITOLUL IV

RĂSPUNDEREA ȘI SANCȚIUNILE DISCIPLINARE

[bookmark: tree#165][bookmark: tree#166][bookmark: tree#167]	Art.47 Încălcarea dispoziţiilor prezentului cod și a îndatoririlor ce decurg din activitatea de evaluare, a normelor legale, a regulamentului intern, ordinelor, hotărârilor și dispozițiilor Autorității Naționale de Management al Calității în Sănătate cu vinovăție de către evaluatorii de servicii de sănătate, atrage răspunderea disciplinară, contravențională, civilă sau penală, după caz, în condițiile legii.
	Art.48 (1) Autoritatea Națională de Management al Calității în Sănătate dispune de prerogativa disciplinară, având dreptul de a aplica, potrivit legii, sancțiuni disciplinare evaluatorilor de servicii de sănătate ori de cîte ori constată că aceștia au săvârșit o abatere disciplinară.
[bookmark: tree#168](2) Abaterea disciplinară este o faptă în legătură cu activitatea de evaluare și care constă într-o acțiune sau inacțiune săvârșită cu vinovăție de către evaluator, prin care acesta a încălcat normele legale, regulamentul intern, prevederile contractuale, ordinele, hotărârile și dispozițiile legale ale conducătorilor și angajaților din cadrul Autorității Naționale de Management al Calității în Sănătate. 
(3) În cazurile în care faptele săvârşite întrunesc elementele constitutive ale unor infracţiuni, vor fi sesizate organele de urmărire penală competente, în condiţiile legii. 
[bookmark: tree#169](4) Evaluatorii de servicii de sănătate răspund patrimonial, potrivit legii, în cazurile în care, prin faptele săvârşite cu încălcarea normelor de conduită profesională, aduce prejudicii persoanelor fizice sau juridice.
Art.49 Sancțiunile disciplinare pe care le poate aplica Autoritatea Națională de Management al Calității în Sănătate în cazul în care evaluatorii de servicii de sănătate săvârșesc o abatere disciplinară sunt:
a) încetarea calității de membru al Comisiei de evaluare, denumită și suspendare provizorie;
b) suspendarea dreptului de a participa la evaluarea unei unități sanitare pentru o perioadă de 12 luni de la săvârșirea abaterii disciplinare;
c) suspendarea dreptului de a participa la evaluarea unei unități sanitare pentru o perioadă de 24 luni de la săvârșirea abaterii disciplinare;
d) excluderea din Registrul evaluatorilor de servicii de sănătate, din motive disciplinare, fără a mai avea dreptul de a obține Atestatul de evaluator de servicii de sănătate.
	Art.50 (1) Autoritatea Națională de Management al Calității în Sănătate stabilește sancțiunea disciplinară aplicabilă în raport cu gravitatea abaterii disciplinare săvârșite de evaluatorii de servicii de sănătate, avându-se în vedere următoarele:
a) împrejurările în care fapta a fost săvârșită;
b) gradul de vinovăție a evaluatorului;
c) consecințele abaterii disciplinare;
d) comportarea generală a evaluatorului de servicii de sănătate în timpul activităților de evaluare;
e) eventualele sancțiuni disciplinare suferite anterior de către acesta.
(2) În cazul în care fapta evaluatorului de servicii de sănătate a fost sesizată ca abatere și ca infracțiune, procedura angajării răspunderii se suspendă până la dispunerea neînceperii urmării penale, scoaterii de sub urmărire penală ori încetării urmării penale sau până la data la care instanța judecătorească dispune achitarea sau încetarea procesului penal.
Art.51 (1) Pe perioada cercetării disciplinare, evaluatorul de servicii de sănătate este suspendat provizoriu, neputând să-și mai exercite acestă calitate până la soluționarea cazului și poate să-i fie interzis accesul la documentele care pot influența cercetarea disciplinară sau urmărirea penală.
(2) În cazul în care evaluatorului de servicii de sănătate săvârșește o faptă sesizată ca abatere în timpul vizitei de evaluare, suspendarea provizorie are efect imediat, acesta neputând să-și mai exercite calitatea de membru al Comisiei de evaluare.
 (3) Dacă la finalul cercetării disciplinare se constată că fapta săvârșită de evaluatorul de servicii de sănătate atrage răspunderea disciplinară, în stabilirea sancțiunii perioada de suspendare provizorie se poate deduce din perioada totală de suspendare.
Art.52 (1) Sub sancțiunea nulității absolute, nicio măsură nu poate fi dispusă mai înainte de efectuarea unei cercetări disciplinare prealabile, cu excepția suspendării provizorii.
(2) Cercetarea prealabilă a abaterii se efectuează de către o comisie deliberativă, numită prin Ordin al Președintelui A.N.M.C.S., care este fără personalitate juridică, independentă în exercitarea atribuțiilor ce le revin membrilor și care are competența de a analiza faptele evaluatorilor de servicii de sănătate sesizate ca abateri disciplinare și de a propune modul de soluționare, prin individualizarea sancțiunii disciplinare aplicabile sau clasarea sesizării, după caz 
(3) În vederea desfășurării cercetării disciplinare prealabile, evaluatorul va fi convocat în scris, prin scrisoare recomandată cu confirmare de primire, trimisă la domiciliul sau reședința acestuia, de Comisia deliberativă constituită prin Ordin al președintelui, precizându-se obiectul, data, ora și locul întrevederii.
(4) Neprezentarea evaluatorului de servicii de sănătate la convocarea făcută în condițiile prevăzute la alin.(2) fără un motiv obiectiv, dă dreptul Președintelui A.N.M.C.S. să dispună sancționarea, fără efectuarea cercetării disciplinare prealabile.
(5) În cursul cercetării disciplinare prealabile, evaluatorul are dreptul să formuleze și să susțină toate apărările în favoarea sa și să ofere Comisiei deliberativă toate probele și motivațiile pe care le consideră necesare, precum și dreptul să fie asistat, la cererea sa, de către un avocat.
(6) În situaţia unei acţiuni disciplinare împotriva sa, evaluatorii de servicii de sănătate trebuie să fie sinceri în toate declaraţiile pe care le fac. Declaraţiile inexacte făcute deliberat vor fi considerate drept abateri grave.
(7) În cursul cercetărilor, Comisia deliberativă va convoca în vederea ascultării orice alte persoane ale căror declarații pot elucida cazul, va face verificări de înscrisuri și va culege informații, prin mijloace prevăzute de lege.
(8) După efectuarea cercetărilor, Comisia deliberativă întocmește un referat scris în care va consemna faptele administrate, poziția celui cercetat, gradul de vinovăție și propunerea de soluționare.
Art.53 1) Președintele A.N.M.C.S. stabilește sancțiunea disciplinară pe baza referatului Comisiei deliberative, printr-un ordin emis în formă scrisă, în termen de 30 de zile calendaristice de la data luării la cunoștință despre săvârșirea abaterii disciplinare, dar nu mai târziu de 3 luni de la data săvârșirii faptei sau, după caz, în conformitate cu prevederile înscrise în contractul încheiat cu A.N.M.C.S 
(2) Sub sancțiunea nulității absolute, în ordin se cuprind obligatoriu:
a) descrierea faptei care constituie abatere disciplinară;
b) precizarea prevederilor din Codul de conduită sau Contractul de prestări servicii, care au fost încălcate de evaluator;
c) motivele pentru care au fost înlăturate apărările formulate de evaluator în timpul cercetării disciplinare prealabile sau motivele pentru care, în condițiile prevăzute la art.51 alin.(3), nu a fost efectuată cercetarea;
d) temeiul de drept în baza căruia sancțiunea disciplinară se aplică;
e) termenul în care sancțiunea poate fi contestată;
f) instanța competentă la care sancțiunea poate fi contestată.
(3) Perioada de suspendare sau excluderea din Registrul evaluatorilor de servicii de sănătate, din motive disciplinare, încep de la data emiterii Ordinului de sancționare.
(4) Ordinul de sanționare se comunică evaluatorului în cel mult 5 zile calendaristice de la data emiterii și produce efecte de la data comunicării. 
(5) Comunicarea se predă în original prin scrisoare recomandată, la domiciliul sau reședința comunicată de acesta sau prin orice alt mijloc de comunicare ce asigură conservarea dovezii și a datei la care s-a făcut înștiințarea.
(6) Ordinul de sanționare poate fi contestat de evaluator la instanțele judecătorești competente în termen de 15 de zile calendaristice de la data comunicării.
Art.54 (1) Evaluatorii de servicii de sănătate sunt obligați să colaboreze cu persoanele desemnate de ANMCS și să furnizeze toate datele solicitate în vederea încheierii unei cercetări disciplinare a altui coleg în termenul solicitat de instituție.
(2) Evaluatorii de servicii de sănătate inactivi sau care la un anumit moment dat nu mai fac parte din Registrul evaluatorilor de servicii de sănătate ai A.N.M.C.S. pot fi solicitați să facă parte dintr-o cercetare disciplinară a altui evaluator, având aceleași obligații ca și cei activi.



CAPITOLUL V

DISPOZIȚII FINALE

	Art. 55 (1) Prezentul Cod de conduită va fi adus la cunoștință fiecărui evaluator de servicii de sănătate, sub semnătură, de către Autoritatea Națională de Management al Calității în Sănătate, prin Compartimentul de evidență și coordonare corp evaluatori, respectiv persoana responsabilă cu Codul de conduită al evaluatorilor de servicii de sănătate.
	(2) Evaluatorii de servicii de sănătate au obligația să cunoască și să respecte prevederile prezentului Cod și să consulte, în acest sens, pagina de internet a instituției, unde va fi publicat după adoptare.
	(3) La înregistrarea noilor evaluatori în Registrul evaluatorilor de servicii de sănătate al Autorității Naționale de Management al Calității în Sănătate, fiecare dintre aceștia va lua la cunoștințăsub semnătură prevederile prezentului Cod.
	(4) Modificările și completările ulterioare aduse prezentului Cod vor fi aduse la cunoștința evaluatorilor de servicii de sănătate, sub semnătură, de către Autoritatea Națională de Management al Calității în Sănătate, prin Compartimentul de evidență și coordonare corp evaluatori, respectiv persoana responsabilă cu Codul de conduită al evaluatorilor de servicii de sănătate și vor fi publicate pe pagina de internet a instituției.
	Art.56 (1) Autoritatea Națională de Management al Calității în Sănătate, prin  persoana responsabilă cu Codul de conduită al evaluatorilor de servicii de sănătate, verifică respectarea prevederilor prezentului cod și inițiază măsuri corective, dacă este cazul. 
	(2) În cazurile în care faptele săvârșite de către evaluatorii de servicii de sănătate în cadrul și în legătură cu îndeplinirea activităților de evaluare întrunesc elemente constitutive ale unor infracțiuni, vor fi sesizate organele de urmărire penală competente, în condițiile legii.
	(3) Evaluatorii de servicii de sănătate răspund patrimonial, potrivit legii, în cazurile în care, prin faptele săvârșite cu încălcarea normelor de conduită profesională, aduc prejudicii persoanelor fizice sau juridice.
	Art.57 Prevederile prezentului Cod se completează, de drept, cu reglementările din Legea nr.95/2006 privind reforma în domeniul sănătății, cu modificările și completările ulterioare, Legea nr. 53/2003 Codul Muncii, republicată, cu modificările și completările ulterioare, Legea 188/1999 privind statutul funcționarilor publici, republicată, cu modificările și completările ulterioare, Legea nr.477/2004 privind Codul de conduită al personalului contractual din autoritățile și instituțiile publice, Hotărârea de Guvern nr.1344/2007 privind normele de organizare și funcționare a comisiilor de disciplină, precum și cu reglementările specifice din legislația în vigoare.

